આવાં અસંતુષ્ટ જુથો આગળ પ્રાગના દક્ષિણી છેવાડે ઓસ્ટ્રિયા જતા રસ્તા પરનાં ગામોમાં પણ મળી જવાની શક્યતા હજુ પણ હતી. આથી બળવાખોરોએ ઓસ્કરના જુથને ગામના ચોકમાં આવેલી ચેકોસ્લોવેકિયાની રેડક્રોસની ઑફિસના રસ્તે વાળ્યું. તેમના કહેવા મુજબ ત્યાં તેઓ સુરક્ષિત રીતે રાતવાસો પણ કરી શકે તેમ હતા. પરંતુ તેઓ ગામમાં પહોંચ્યા ત્યારે રેડ ક્રોસના અધિકારીઓ દ્વારા તેમને એવું સૂચન કરવામાં આવ્યું, કે શાંતિના વાતાવરણની અનિશ્ચિતતાને કારણે ગામની જેલમાં તેઓ સુરક્ષિત રીતે રહી શકશે. વાહનોને રેડક્રોસની ઑફિસની સામે ચોકમાં મૂકીને ઓસ્કર, એમિલિ અને તેમના આઠ સાથીદારો થોડો-થોડો સામાન લઈને પોલીસ સ્ટેશનની ખુલ્લી કોટડીઓમાં સુઈ રહ્યાં.